TVI วิ่ง 5% ลุ้นทดสอบแนวต้าน 21.40 บ. จับตางบ Q2 สดใส
TVI บวก 5% ลุ้นทดสอบแนวต้าน 21.40 บ. จับตางบ Q2 สดใส ดันภาพรวมทั้งปีโตตามเป้า เบี้ยรับรวมทะลุ 7,000 ลบ. โบรกแนะเก็งกำไร
TVI บวก 5% ลุ้นทดสอบแนวต้าน 21.40 บ. จับตางบ Q2 สดใส ดันภาพรวมทั้งปีโตตามเป้า เบี้ยรับรวมทะลุ 7,000 ลบ. โบรกแนะเก็งกำไร
13 มิ.ย. 2565

ผู้สื่อข่าวรายงานว่าวันนี้ (13 มิ.ย.2565) ราคาหุ้นบริษัท ประกันภัยไทยวิวัฒน์ จำกัด (มหาชน) หรือ TVI ณ เวลา 10:25 น. อยู่ที่ระดับ 19.70 บาท เพิ่มขึ้น 0.90 บาท หรือ 4.79% โดยทำจุดสูงสุดที่ 20.20 บาท และทำจุดต่ำสุด 18.30 บาท ด้วยมูลค่าการซื้อขาย 112.85 ล้านบาท

โดยก่อนหน้านี้ นายจีรพันธ์ อัศวะธนกุล ประธานเจ้าหน้าที่บริหาร และกรรมการผู้จัดการใหญ่ TVI ระบุว่า แนวโน้มการเติบโตช่วงไตรมาส 2 ถึงครึ่งปีหลังยังคงสดใส หนุนภาพรวมทั้งปี 2565 เติบโตตามเป้า เบี้ยรับรวมทะลุ 7,000 ล้านบาท ภายใต้กลยุทธ์การมุ่งเน้นนำเทคโนโลยีเข้ามาพัฒนาผลิตภัณฑ์และบริการ เพื่อสร้างสรรค์นวัตกรรรมใหม่ๆ ตอกย้ำความเป็นผู้นำด้าน Insure Tech โดยล่าสุดได้เดินหน้ายกระดับมาตรฐานประกันภัยประเทศไทยด้วย AI ด้วยการเปิดตัว “MARS” (Motor AI Recognition Solution) Deep Tech Startup ที่มาพร้อมซูโลชั่นแรก “MARS Inspection Solution” หรือ “มาตรวจ” AI ตรวจสภาพรถยนต์แบบเรียลไทม์ที่มีความแม่นยำ 100% เจ้ารายของไทย
ขณะเดียวกันบริษัทฯ ยังคงมองหาโอกาสผนึกความร่วมมือพันธมิตร ขยายช่องทางการขาย เพิ่มความสะดวกในการเข้าถึงการประกันภัย สร้างประสบการณ์ใหม่ให้กับผู้บริโภค และเพื่อปลดล็อคข้อจำกัดในการขยายธุรกิจ
ด้านบริษัทหลักทรัพย์ คิงส์ฟอร์ด จำกัด ระบุในบทวิเคราะห์ (13 มิ.ย.2565) ว่า แนะนำ “เก็งกำไร” โดยแท่งเทียนทำจังหวะฟื้นตัวผ่าน EMA75 วัน พร้อมปริมาณการซื้อขายเข้าสะสม ด้านสัญญาณ RSI และ MACO มีแนวโน้มเป็นบวกหากยืนแนวรับ 17.80 บาทได้ มีโอกาสขึ้นทดสอบแนวต้านถัดไปบริเวณ 19.70-21.40 บาท